དཔེ་དེབ་འདི་ཞིབ་ཞུད་གཉིས་སྦྲེལ་གྱིས་བཀླགས་རྗེས།དཔེ་དེབ་འདི་བཀླགས་པའི་བརྒྱུད་རིམ་ལས་བྱུང་བའི་རང་ངོས་ཀྱི་མྱོང་བ་ཐ་ཐོར་རེ་རང་ཉིད་ལ་དྲན་གསོ་དང་བརྗེད་ཐོ་ཙམ་དུ་ཡིག་ངོར་ཕབ་པ་ཡིན།དཔེ་ཆ་ཞིག་བཀླགས་པ་དང་རྒྱལ་ཁམས་དེར་ལྗོངས་རྒྱུ་ཞིག་བྱས་པ་ནི་ཧ་ལམ་གཅིག་མཚུངས་ཙམ་མ་ཟད།ཚད་ངེས་ཅན་ཞིག་གིས་བཤད་ན་དཔེ་ཀློག་གིས་རིན་ཐང་ཆེ་བར་སྣང་སྟེ།དཔེ་ཀློག་གིས་རྒྱལ་ཁོངས་དེའི་ཕྱི་ཚུལ་གྱི་གནས་བབ་ལས་བརྒལ་ཏེ་རང་གཤིས་དང་མྱོང་ཚོར་གྱི་གཏིང་དུ་སིམ་པའི་རིག་གཞུང་དང་འཚོ་བའི་གཏིང་རུམ་གྱི་བྲོ་བ་མྱོང་དུ་འཇུག་ངེས།